Andrejs Zaķis (politiķis)
Šis raksts ir par politiķi. Par citām jēdziena Andrejs Zaķis nozīmēm skatīt nozīmju atdalīšanas lapu. Andrejs Zaķis (dzimis 1903. gada 6. decembrī, miris 1979. gada 15. septembrī) bija Hipotēkas bankas valdes loceklis, 4. Saeimas deputāts no Miera, kārtības un ražošanas apvienības (1931–1934). Rīgas pilsētas krājkases un lombarda revīzijas komisijas priekšsēdētājs un revīzijas komisijas priekšsēdētāja biedrs (1939). Viens no 1944. gada 17. marta Latvijas Centrālās padomes memoranda parakstītājiem. Studentu korporācijas „Tervetia” filistrs. 1944. gadā devies bēgļu gaitās uz Vāciju. 1949. gadā pārbraucis uz Kolumbusu (ASV). Strādājis Ohaio pavalsts nodokļu departamentā. Miris 1979. gada 15. septembrī Kolumbusā, Ohaio.